**Forslag reviderte vedtekter**

Tekst markert med gult - Forslag til endret ordlyd

~~Gjennomstreket gul tekst~~ - Slettes

**Vedtekter for**

**Bodø Båtforening BA**

**I: NAVN OG FORMÅL**

**§1**

Foreningens navn er Bodø Båtforening BA, dens initialer er BBF. ~~Websiden er www.bodobat.no.~~ Foreningen er tilsluttet Kongelig Norsk Båtforbund, region Nordland. Foreningens hjemsted er i Bodø kommune.

**§2**

Foreningens formål er å fremme det individuelle og samlete båtlivs interesser på vegne av medlemmene og allmennheten, derunder å

1) Virke for etablering av og forestå driften av fritidsbåthavner

 a) skaffe bryggeplasser og vedlikeholde disse for utleie til medlemmene

 b) administrere framleie av bryggeplasser som leietakeren for et kortvarig

 tidsrom ikke bruker selv.

2) Virke for utbredelse av fritidsbåtlivet som rekreasjon og kystkultur

3) Virke for utbredelse av kunnskap om sjøvett, sikkerhet, kystkultur og marint
 miljøvern

4) Ivareta medlemmenes og allmennhetens interesser og rettigheter til bruk av
 skjærgården, sjøen og havet som rekreasjonsområde og til annen privat
 fritidsbasert utnyttelse

5) Samarbeide med så vel andre private organisasjoner som med offentlige
 myndigheter til fremme av båtlivets og båtfolkets interesser

Foreningens formål er ikke-økonomisk og eventuelle overskudd på økonomiske aktiviteter kan i den utstrekning det ikke avsettes til fremtidig oppfyllelse av foreningens formål, kun disponeres utenfor foreningen til tilsvarende formål i regi av KNBF eller annen båtforening som er tilknyttet KNBF og som er registrert i Frivillighetsregisteret.

**II. MEDLEMSKAP**

**§3**

Som medlem kan opptas enhver båtinteressert som vil arbeide for foreningens formål. Medlemskapet følger kalenderåret. Utmeldelse må skje skriftlig og være foreningen i hende innen årets utgang.

**§4**

Medlem som ved sin oppførsel vekker anstøt og forargelse, virker til skade for foreningen, misbruker foreningens eller forbundets merker, standert eller flagg, kan av styret, etter gitt varsel, ekskluderes. Eksklusjon kan "innankes" for årsmøtet. Årsmøtets beslutning er endelig og kan ikke overprøves.

Personer som er ekskludert av styret/årsmøtet, mister sitt medlemskap i foreningen. Tildelt båtplass skal fraflyttes innen 14 dager, og det foretas fullt oppgjør.

**§5**

Medlemmer eller andre som har ytet en ekstraordinær innsats for foreningen, kan etter enstemmig innstilling fra styret, av årsmøtet innvoteres som æresmedlemmer eller annen heder, eksempelvis BBF s skjold og diplom. Pins kan tildeles samtlige medlemmer, gullpins tildeles styremedlemmer.

 **III. KONTINGENT**

 **§6**

Årskontingenten med avgifter og gebyrer følger kalenderåret. Oversittes betalingsfristen, kan styret, etter gitt varsel, stryke vedkommende som medlem.

Styret kan etter søknad imøtekomme betalingsutsettelse eller nedbetalingsordning. Misligholdte fordringer skal renteberegnes i henhold til forsinkelsesrenteloven.

**§7**

Æresmedlemmer betaler ikke kontingent og nyter likevel vanlige medlemsrettigheter.

**§8**

~~Medlemmer som ikke har bryggeplass, men som har mer enn 10 års medlemskap og som er over 70 år gamle, kan på anmodning slippe å betale kontingent og likevel nyte vanlige medlemsrettigheter.~~

**§9**

Kontingent, og bryggeleie fastsettes av årsmøtet med alminnelig flertall. Øvrige gebyr fastsettes av styret.

**IV. FORENINGENS ORGANER**

**§10**

Foreningens administrative organer er;

1. Årsmøtet

2. Styret

3. Komiteer

**§11**

Årsmøtet er foreningens øverste myndighet og avholdes hvert år innen utgangen av april måned. Medlemmene innkalles med 3 ukers varsel ved annonsering eller skriftlig innkalling sendt til hvert enkelt medlem og med angivelse av hvilke saker som står på dagsorden. Som skriftlig innkalling gjelder også innkalling via foreningens hjemmeside med samtidig varsling via foreningens meldingssystem. Saksdokumentene ~~legges ut i klubblokalet og på internett~~ offentliggjøres senest 1 uke før årsmøtet på foreningens hjemmeside.

**§12**

Saker som ønskes behandlet på årsmøtet, må fremstilles skriftlig og må være styret i hende innen 2 uker før årsmøtet.

**§13**

Det ordinære årsmøtet skal behandle;

 1. Forretningsorden

 2. Velge møteleder

 3. Velge tellekorps på 2 personer

 4. Velge to personer til å underskrive protokollen

 5. Velge protokollfører

 6. Styrets årsberetning

 7. Regnskap, fremlagt i revidert stand

 8. Fastsettelse av kontingent, styrehonorar og bryggeleie.

 9. Forslag fra styret

 10. Innkomne forslag

Foreta valg på styret som består av;

a. Leder - for 1 år.

b. Nestleder - for 2 år

c.Sekretær/styremedlem for 2 år

~~d. Økonomiansvarlig - for 2 år~~

~~e. Bryggesjef - for 2 år~~

f. 2 styremedlemmer for 2 år

g: 2 vara medlemmer til styret

*Valget bør organiseres slik at en halvdel av styret og varamann er på valg hvert år*

 h. Valgkomite på 3 medlemmer

i. ~~2 revisorer, eventuelt~~ 1 autorisert revisor velges for 1 år

j. Eventuelle andre komiteer og tillitsmedlemmer
 *(som havnekomite, regattakomite, hyttekomite, festkomite, arrangementskomite,*

 *representanter til KNBF Båtting.*

~~k. 2 representanter til regionens årsmøte~~

Årsmøtet er beslutningsdyktig når det er innkalt overensstemmende med §13. Vedtak gjøres med alminnelig flertall med mindre vedtektene bestemmer annerledes. Ved stemmelikhet avgjør møteleders dobbeltstemme. Ved valgt må en kandidat ha minst halvparten av de avgitte stemmer. Hvis ikke, holdes bundet omvalg mellom de 2 kandidater som har oppnådd flest stemmer.

Referat fra årsmøtet gjøres kjent for medlemmene ~~ved oppslag i foreningens lokale /~~ på foreningens hjemmeside.

**§14**

Bodø Båtforening BA ledes av et styre som består av leder, nestleder, sekretær, ~~økonomileder(daglig leder,~~ ~~bryggeformann~~ og 2 styremedlemmer. Styret har 2 varamedlemmer som innkalles etter behov.

**§15**

Styret har den administrative myndighet, representerer foreningen utad, besørger alle løpende forretninger, sammenkaller til møter og ivaretar foreningens økonomi og dens tarv for øvrig. Styret ansetter og avskjediger foreningens ansatte, bestemmer deres lønn og fastsetter de nødvendige stillingsinstrukser. Styret oppnevner de komiteer og utvalg som er nødvendig for å løse bestemte oppgaver, med mindre disse velges av årsmøtet. Styret bestemmer i samarbeid med de arrangerende komiteer når og hvor og innen hvilken ramme de forskjellige arrangementer i foreningens regi skal avholdes. Styret holder møter så ofte det finner det nødvendig og skal framlegge for det ordinære årsmøte beretningen om foreningens virksomhet og revidert regnskap. Styret er beslutningsdyktig når leder/nestleder og minst 2 styremedlemmer er til stede.

Lederen og ett styremedlem innehar foreningens rettslige signatur,
og forplikter foreningen i fellesskap.

**~~§16~~**

~~Følgende faste komiteer sorterer under styret:~~

~~1. Tur- og arrangementskomitee.~~

~~Komiteene skal innen den 15. februar sende sin årlige rapport til styret som tar rapportene med i sin årsberetning. Valgkomiteen leverer sin innstilling til årsmøtet gjennom styret.~~

**V. EKSTRAORDINÆRT ÅRSMØTE**

**§17**

Styret kan, når det finner det nødvendig, og skal, når minst 1/5 av medlemmene forlanger det, innkalle til ekstraordinært årsmøte. Innkallingen skjer med 8 dagers varsel og med angivelse av hvilke saker som står på dagsorden. Innkallingen skjer ved avertissement eller skriftlig innkalling sendt til hvert enkelt medlem.

**VI. DIVERSE**

**§18**

Foreningens standart er en vimpel på 40 x 20 cm, med det utseende som er bestemt av årsmøtet.

**§19**

Innmelding eller utmelding av et forbund eller sammenslutning med en annen forening må behandles av årsmøtet og kan bare vedtas med 2/3 flertall.

**§20**

Forslag til endring av eller tillegg til disse vedtekter forelegges årsmøtet gjennom styret innen en frist som er nevnt i paragraf 11 foran. Vedtektsendringer må i ethvert tilfelle vedtas med 2/3 flertall av de fremmøtte medlemmer.

**§21**

Oppløsning av foreningen kan kun skje ved vedtak på ordinært årsmøte etter at saken har vært utsendt til medlemmene med innkallingen. Vedtaket om oppløsning må ha 2/3 flertall av medlemsmassen. Reversering av oppløsningsbeslutning krever simpelt flertall av medlemsmassen.

Ved oppløsning skal det velges et avviklingsstyre etter vedtektenes bestemmelser om styre, med ansvar for foreningens anliggender frem til endelig avvikling finner sted, derunder for den praktiske likvidasjon av foreningen. Vedtektenes øvrige bestemmelser får også tilsvarende anvendelse under avviklingen.

Etter at alle forpliktelser er oppgjort, skal foreningens eiendeler og rettigheter, etter årsmøtets nærmere bestemmelse, overføres til eller fordeles mellom en eller flere lokale foreninger med samme eller liknende formål. Finnes det ved oppløsningen ingen aktuell eller villig slik mottaker, skal klubbens eiendeler tilføres samme eller liknende formål etter nærmere bestemmelse av KNBF. Foreningens eiendeler eller rettigheter kan i intet tilfelle tilfalle eller utdeles til foreningens medlemmer eller andre enkeltpersoner.

**§22**

Skulle det oppstå tvil eller uklarhet omkring forståelsen eller praktiseringen av disse vedtekter,
skal den forståelse som fastslås av KNBF legges til grunn.